Publication: Magyar Közlöny
Issue: MK-2007-22 (Year: 2007, Number: 22)
Era: 2004-2010
Section: egyébként maga a 2006. évi LVII. törvény végezte el:
Paragraph Index: 119

(6) bekezdése]. Nem látom alkotmányosan igazolható okát annak, hogy a Hivatal gyakorlatilag államtitkári jogállású vezetõje miért nem a Kormány megbízatásának idejére kap vezetõi megbízást. E kormányhivatal élén álló személy jelenlegi – 6 évben meghatározott – vezetõi megbízatása eleve magában rejti annak a lehetõségét, hogy kormányváltás esetén bármilyen okból is, de megszûnik a megbízatása. (Mert az új Kormány bizalmát nem élvezi.) Fentebb utaltam arra, hogy a kormányhivatalok megbízatási idejének megszüntetése – munkáltatói aktusként „irányítási” aktus, s ilyenként nem vonható maradéktalanul az Alkotmány 57. § (5) bekezdésének alkalmazási körébe. Azaz: a döntés – jellegét tekintve – sem nem bírósági, sem nem közigazgatási, sem nem más hatósági döntés, amellyel szemben jogorvoslatnak lenne helye. Méginkább így van ez akkor, ha a kormányhivatal vezetõjének a megbízatása egybeesik (egybeeshet) a Kormányéval, amikor is a Kormány – saját szervezetérõl lévén szó – indokolás nélkül meg is szüntetheti (szüntethetné) a kormányhivatal vezetõjének a megbízatását. Álláspontom szerint ilyen irányban történõ – a törvényalkotásban is megjelenõ – elmozdulás alkotmányosan biztosítaná a Kormány szabadabb mozgásterét. Másik oldalról is közelíthetünk azonban az exponált problémához: az Alkotmány 35. § (1) bekezdés e) pontja alapján a Kormány biztosítja a társadalmi-gazdasági tervek kidolgozását, gondoskodik azok megvalósításáról. A Kormány önállóan alakítja, valósítja meg a gazdaságpolitikáját. E gazdaságpolitikának pedig fontos része az energiapolitika. Ahhoz pedig, hogy a Kormány ezt a funkcióját betölthesse, rendelkeznie kell a gazdaságpolitikát megvalósító szervezetek kialakításának, irányításának az eszközeivel, amelynek része, hogy rendelkezzék a vezetõk megbízatásának (a megbízás visszavonásának) jogával is. Gyakorlatilag ebbõl a feladatellátásából vezethetõ le az az 2007/22. szám alkotmányos joga is, hogy önállóan kialakíthatja a minisztériumok szervezetét, s a miniszterelnök önállóságot élvez a miniszterek kiválasztása és felmentése terén. Ezekkel a jogokkal áll összhangban – alkotmányos megoldásként – az, hogy – feles törvényben – kormányhivatalok hozhatók létre, s a Kormány önállóan dönthet a kormányhivatalok vezetõinek a megbízatásáról és e megbízatás visszavonásáról. Ez a megoldás a hatalommegosztás elvével is összhangban áll, s ez kizárja azt, hogy egy (Alkotmány szintjére fel nem emelt) kormányhivatal a Kormány ellensúlya lehessen. A hatalommegosztás elvével éppen az ellentétes, ha a kormányhivatal(ok) vezetõinek megbízatása „túlnyúlik” a Kormány megbízatásának az idõszakán. (A ma hatályos szabályozás ezt teszi lehetõvé.) Újólag, s zárótételként hangsúlyozom: a kormányhivatalok (és központi hivatalok) vezetõi megbízatási idejének meghatározása a törvényhozó politikai felelõsséggel terhelt kötelezettsége, s ez nem az Alkotmánybíróság penzuma. Az Országgyûlésnek kell felelõsen döntenie abban a kérdésben, milyen csoportokat képez az Alkotmányba fel nem emelt központi közigazgatási szervekbõl, melyek vezetõit bízza meg a kormányzati ciklus idejére, s melyek lesznek közülük azok, amelyek esetében az örökös jövõbeni konfrontáció veszélye felmerül. Felelõs döntésének ezért ki kell terjednie arra is, hogy mozgásteret hagyjon az újabb kormányok kormányzati célkitûzéseinek a megvalósításához is. Ez pedig már nem az Alkotmánybíróságra tartozó kérdés, sokkal inkább a mindenkori jogi és politikai kultúrának (s nem különben politikai önmegtartóztatásnak) a kérdése.

Source: https://magyarkozlony.hu/hivatalos-lapok/e295e0dedb7dc19697cdf7cf6c05e107736f88e8/dokumentumok/0de8405c9a592df867a370068772bc52d2e0f720/letoltes